《答南安旧同寅韩推官驭民》
明代·张弼

昔日同寅十数人，韩侯于我最情亲。一襟霁雪梅花国，千里长风榕树津。

会面难期浑似梦，缄书欲寄独伤神。遥知西爽轩前酒，空付歌儿玉面春。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。